# data[].attributes.headline
อยากกินอาหารตามนี้

# data[].attributes.subject
อยากกินอาหารตามนี้

# data[].attributes.attachment_link.readable_text
ประเทศไทย นอกจากจะขึ้นชื่อเรื่องวัฒนธรรมอันดีงามที่เป็นเอกลักษณ์แล้ว ยังมีเรื่อง "อาหาร" ที่โด่งดังไปทั่วโลก ด้วยรสชาติที่กลมกล่อม จัดจ้าน ครบเครื่อง ทั้งยังผสมผสานสมุนไพรและเครื่องเทศต่าง ๆ ได้อย่างลงตัว ทำให้อาหารไทยได้รับความนิยมทั้งในหมู่คนไทยและชาวต่างชาติ
บทความนี้จะพาทุกคนไปรู้จักกับ 10 อันดับอาหารไทยยอดนิยม ที่อร่อยถูกใจจนต้องบอกต่อ !

10 เมนูอาหารไทยยอดฮิต เกิดมาทั้งทีไม่ลองไม่ได้

1. ส้มตำ

เมนูอาหารไทยยอดฮิตที่มีต้นกำเนิดจากภาคอีสานของไทย แต่ได้รับความนิยมไปทั่วประเทศและทั่วโลก มีลักษณะคล้ายสลัดที่ทำจากมะละกอดิบ แล้วสับเป็นเส้น ๆ คลุกเคล้ากับมะเขือเทศ ถั่วฝักยาว กระเทียม พริก น้ำปลา มะนาว และน้ำตาลปี๊บ ตำรวมกันในครกให้เข้ากัน เป็นการผสมผสานระหว่างรสเปรี้ยว เผ็ด หวาน และเค็ม ทำให้เกิดความกลมกล่อม โดยส้มตำจะมีหลากหลายประเภท เช่น ส้มตำไทย ส้มตำปูปลาร้า ส้มตำทอด ฯลฯ ซึ่งแต่ละแบบก็จะมีเอกลักษณ์และรสชาติที่แตกต่างกันไป

2. ต้มยำกุ้ง

หนึ่งในอาหารไทยยอดนิยมที่มีชื่อเสียงโด่งดังไปทั่วโลก ด้วยรสชาติที่เข้มข้น เผ็ดร้อน และหอมกรุ่นด้วยสมุนไพรไทย ทำให้ไม่ใช่แค่คนไทยที่ชื่นชอบเมนูนี้ แต่ยังดึงดูดชาวต่างชาติอีกหลายคนให้หลงรักแบบถอนตัวไม่ขึ้น โดยต้มยำกุ้งจะทำมาจากน้ำซุปที่ต้มด้วยสมุนไพรไทยหลายชนิด เช่น ตะไคร้ ใบมะกรูด ข่า แล้วใส่พริก เห็ด มะเขือเทศ จากนั้นก็ปรุงรสด้วยน้ำปลา น้ำมะนาว และพริกขี้หนูสด จนเกิดเป็นซุปรสชาติที่ซับซ้อนแต่กลมกล่อม กล่าวคือ มีทั้งความเผ็ดจากพริก ความเปรี้ยวจากมะนาว และความหอมจากสมุนไพร นอกจากนี้ ยังเติมเต็มเมนูด้วยกุ้งตัวโต ๆ แน่น ๆ ทำให้ต้มยำกุ้งเป็นเมนูอาหารไทยยอดฮิตที่สามารถสร้างความประทับใจให้กับผู้ชิมได้ทันทีที่ลิ้มลอง

3. ลาบ

ลาบ คืออาหารพื้นเมืองของภาคเหนือและภาคอีสานของประเทศไทย เป็นอาหารประเภทยำที่ทำจากเนื้อสัตว์สับละเอียด เช่น หมู ไก่ เนื้อวัว คลุกเคล้ากับสมุนไพรและเครื่องเทศ ได้แก่ หอมแดง ต้นหอม ใบสะระแหน่ ข้าวคั่ว และพริกป่น พร้อมปรุงรสด้วยน้ำปลา น้ำมะนาว และบางทีก็ใส่น้ำปลาร้าด้วยตามความชื่นชอบของแต่ละคน โดยรสชาติของลาบนั้นจะมีความเผ็ดร้อน เค็มนำ และมีความหอมของสมุนไพรและข้าวคั่ว ทำให้เกิดรสชาติที่กลมกล่อมและมีเอกลักษณ์ มักรับประทานคู่กับผักสดและข้าวเหนียว ทำให้เป็นอาหารไทยยอดนิยมที่ทั้งอร่อยและมีคุณค่าทางโภชนาการ

4. ผัดไทย

ผัดไทย ถือเป็นเมนูอาหารไทยยอดฮิตที่ได้รับความนิยมมากที่สุดในต่างประเทศ เป็นอาหารจานเดียวที่ทำจากเส้นก๋วยเตี๋ยวผัดกับไข่ เต้าหู้ ถั่วงอก กุ้งแห้ง และเนื้อสัตว์ตามความชอบ ปรุงรสด้วยน้ำปลา น้ำตาลปี๊บ และน้ำมะขามเปียก โรยหน้าด้วยถั่วลิสงบด เสิร์ฟคู่ผักสดและมะนาว โดยความพิเศษของผัดไทยจะอยู่ที่รสชาติที่ผสมผสานระหว่างความหวาน เปรี้ยว และเค็มที่เข้ากันอย่างลงตัว เส้นก๋วยเตี๋ยวนุ่มและเหนียวกำลังดี ในขณะเดียวกันก็มีเนื้อสัมผัสกรุบกรอบของถั่วงอกและถั่วลิสง ทำให้ผัดไทยเป็นอาหารที่มีรสชาติครบเครื่องในจานเดียว

5. ข้าวผัด

แม้จะเป็นอาหารจานเดียวที่ดูเรียบง่าย แต่บอกเลยว่าอร่อยไม่แพ้เมนูอาหารไทยยอดฮิตอื่น ๆ แน่นอน โดยข้าวผัดจะเป็นการนำข้าวสวยมาผัดกับไข่ ผัก และเนื้อสัตว์ เช่น หมู ไก่ กุ้ง หมึก ปู ฯลฯ แล้วเติมรสชาติให้เข้มข้นด้วยซอสปรุงรส น้ำปลา และพริกไทย เสิร์ฟพร้อมแตงกวา มะเขือเทศ และมะนาว ซึ่งจุดที่ทำให้เมนูข้าวผัดมีความพิเศษกว่าข้าวทั่วไปคือ การผัดข้าวให้แห้งและไม่เกาะกันเป็นก้อน ผสมกับรสชาติของเครื่องปรุงที่กลมกล่อม ส่งผลให้ข้าวผัดเป็นอาหารที่รับประทานได้ทุกมื้อและเป็นที่ชื่นชอบของคนทุกเพศทุกวัย

6. ผัดผักบุ้ง

อาหารไทยยอดนิยมประเภทผัดที่ทำจากผักบุ้ง ซึ่งเป็นผักใบเขียวที่นิยมในประเทศไทย โดยนำมาผัดกับกระเทียม พริก และเครื่องปรุงรส เช่น น้ำมันหอย ซีอิ๊วขาว มักเสิร์ฟเป็นกับข้าวหรืออาหารเคียง โดยความอร่อยของผัดผักบุ้งจะอยู่ที่ความกรอบของผักบุ้งที่ผัดแบบสุกกำลังดี ไม่เละ ผสมกับรสชาติเค็มหวานของเครื่องปรุง และความเผ็ดของพริก ทำให้ผัดผักบุ้งเป็นเมนูผักที่ได้รับความนิยมอย่างมากในประเทศไทย

7. ซี่โครงหมูอบน้ำผึ้ง

เดิมทีแล้ว ซี่โครงหมูอบน้ำผึ้งเป็นอาหารที่ได้รับอิทธิพลจากจีน แต่ได้รับการดัดแปลงให้เข้ากับรสนิยมของคนไทย โดยการนำซี่โครงหมูมาหมักด้วยเครื่องเทศและน้ำผึ้ง แล้วนำไปอบจนเนื้อนุ่มและมีรสหวานหอม ผสมกับความเค็มของเครื่องเทศ ทำให้เกิดรสชาติที่กลมกล่อมและชวนให้ติดใจตั้งแต่ครั้งแรกที่ลิ้มลอง

8. ไข่เจียว

อาจดูเป็นอาหารธรรมดา ๆ แต่สำหรับคนไทยแล้ว ไข่เจียวเป็นอาหารที่อยู่คู่กับวิถีชีวิตของเรามาอย่างยาวนาน ไม่ใช่แค่ต้องตีไข่ให้เข้ากันแล้วเอาลงไปทอดเท่านั้น แต่ความอร่อยของไข่เจียวอยู่ที่ความกรอบนอกนุ่มใน รสชาติที่กลมกล่อม ทั้งยังสามารถรับประทานคู่กับอาหารไทยเมนูอื่น ๆ ได้หลากหลาย เช่น แกงส้ม น้ำพริกเผา ต้มยำกุ้ง

9. หมูสะเต๊ะ

หมูสะเต๊ะเป็นอาหารที่มีอิทธิพลมาจากอาหารมุสลิม แต่ได้รับความนิยมอย่างมากในประเทศไทย ทำจากเนื้อหมูหั่นเป็นชิ้นเล็ก ๆ หมักด้วยเครื่องเทศ เช่น ขมิ้น ผงกะหรี่ และน้ำตาล แล้วเสียบไม้ย่างจนสุกหอม สีเหลืองน่ารับประทาน เสิร์ฟพร้อมน้ำจิ้มถั่วที่มีความมันกลมกล่อม และอาจาดที่มีรสชาติออกเปรี้ยว ๆ หวาน ๆ

10. ข้าวเหนียวมะม่วง

พูดถึงอาหารคาวไปเยอะแล้ว ขอปิดท้ายด้วยของหวานยอดนิยมในไทยที่จะไม่พูดถึงไม่ได้เลย นั่นก็คือ ข้าวเหนียวมะม่วง ซึ่งเป็นการนำข้าวเหนียวมาหุงกับกะทิและน้ำตาล โปะด้วยมะม่วงสุกเนื้อฉ่ำ ๆ หั่นเป็นชิ้น แล้วราดด้วยน้ำกะทิข้นหวาน ทำให้ข้าวเหนียวมะม่วงเป็น ของหวาน ที่มีรสชาติหวาน มัน กลมกล่อม และเป็นอีกหนึ่งตัวแทนของความหลากหลายทางวัฒนธรรมอาหารของประเทศไทย

ทั้งหมดนี้เป็นเพียงส่วนหนึ่งของอาหารไทยยอดนิยมเท่านั้น เพราะประเทศไทยของเรายังมีอีกหลากหลายเมนูที่อร่อยชนิดที่ว่ากินเท่าไรก็ไม่เบื่อ มาสัมผัสประสบการณ์การลิ้มลองอาหารไทยรสชาติดีได้ที่ MercuryVille @ Chidlom ที่มี ร้านอาหารติดรถไฟฟ้า มากมาย ทั้ง Have a Zeed ร้านอาหารไทยอีสานสไตล์โฮมเมด และอื่น ๆ ให้คุณได้เลือกสรร ไม่ว่าจะมื้อครอบครัวหรือมื้อสังสรรค์กับแก๊งเพื่อนก็จะทำให้คุณประทับใจไม่รู้ลืมแน่นอน
ข้อมูลอ้างอิง

รวมเมนูอาหารที่คนไทยค้นหามากที่สุดในปี 2021. สืบค้นข้อมูลเมื่อวันที่ 5 กรกฎาคม 2567. จาก https://www.unileverfoodsolutions.co.th/th/chef-inspiration/thai-diners/most-searched-thai-food-menu-2021.html.

# data[].attributes.attachment_link.title
10 อันดับอาหารไทยยอดนิยม อร่อยถูกใจทั้งไทยและเทศ

# data[].attributes.attachment_link.description
หนึ่งในสิ่งที่ทำให้ประเทศไทยเป็นที่รู้จักไปทั่วโลก คงไม่พ้นอาหารที่อร่อยถูกปากคนหลายชาติ และในฐานะคนไทย นี่คือ 10 อันดับอาหารไทยยอดนิยมที่คุณไม่ควรพลาด

# data[].attributes.headline
101 นายชนะภัย  เสถียรสิริวิวัฒน์ 

# data[].attributes.subject
101 นายชนะภัย  เสถียรสิริวิวัฒน์ 